DA Den Europæiske Unions Tidende C 91/9

Meddelelse vedrørende den endelige antidumpingtold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina og om den endelige udligningstold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina: navneændring for en virksomhed, der er omfattet af et tilsagn

(2016/C 91/07)

Importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina er genstand for en endelig antidumpingtold, der indførtes ved Rådets gennemførelsesforordning (EU) nr. 1238/2013 (1), og en endelig udligningstold, der indførtes ved Rådets gennemførelsesforordning (EU) nr. 1239/2013 (2).

Det tilsagn, der blev afgivet i forbindelse med en antidumping- og en antisubsidieprocedure vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina, blev godtaget ved Kommissionens gennemførelsesafgørelse 2013/707/EU (3).

Years Solar Co. Ltd, Taric-tillægskode (Den Europæiske Unions integrerede toldtarif) B898, en virksomhed, som er pålagt en individuel antidumpingtold på 41,3 % i medfør af gennemførelsesforordning (EU) nr. 1238/2013 og en individuel udligningstold på 6,4 % i medfør af gennemførelsesforordning (EU) nr. 1239/2013, meddelte Kommissionen, at den havde ændret navn til LERRI Solar Technology (Zheijang) Co. Ltd.

Virksomheden anmodede Kommissionen om at bekræfte, at navneændringen ikke påvirker virksomhedens ret til at drage fordel af den individuelle toldsats, der gjaldt for virksomheden under dens tidligere navn, Years Solar Co. Ltd.

Kommissionen har undersøgt de indsendte oplysninger og konkluderet, at navneændringen på ingen måde påvirker konklusionerne i gennemførelsesafgørelse 2013/707/EU.

Henvisningen i bilaget til gennemførelsesafgørelse 2013/707/EU til:

Years Solar Co. Ltd B898

ændres derfor til:

LERRI Solar Technology (Zhejiang) Co. Ltd B898

Den Taric-tillægskode, B898, som tidligere var tildelt Years Solar Co. Ltd, skal gælde for LERRI Solar Technology (Zhejiang) Co. Ltd.

(1) Rådets gennemførelsesforordning (EU) nr. 1238/2013 af 2. december 2013 om indførelse af en endelig antidumpingtold og endelig opkrævning af den midlertidige told på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina (EUT L 325 af 5.12.2013, s. 1).

(2) Rådets gennemførelsesforordning (EU) nr. 1239/2013 af 2. december 2013 om indførelse af en endelig udligningstold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina (EUT L 325 af 5.12.2013, s. 66).

(3) Kommissionens gennemførelsesafgørelse 2013/707/EU af 4. december 2013 om bekræftelse af godtagelse af et tilsagn afgivet i forbindelse med antidumpingproceduren og antisubsidieproceduren vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina i de endelige foranstaltningers anvendelsesperiode (EUT L 325 af 5.12.2013, s. 214).